ମୁମ୍ବାଇଃ ବଲିଉଡର ବିଗ ବିଙ୍କ ଉପରେ ଏକ ରାୟ ଶୁଣାଇଛନ୍ତି ହାଇକୋର୍ଟ । ମେଗାଷ୍ଟାର ଅମିତାଭ ବଚ୍ଚନଙ୍କ ନାମ, ଫଟୋ ଏବଂ କଣ୍ଠସ୍ବରର ବେଆଇନ ବ୍ୟବହାର ରୋକିବା ପାଇଁ ଜନସାଧାରଣଙ୍କୁ ନିର୍ଦ୍ଦେଶ ଦେଇଛନ୍ତି । ବିନା ଅନୁମତିରେ କିଛି କମ୍ପାନୀ ତାଙ୍କ ନାମ ଏବଂ କଣ୍ଠସ୍ବର ବ୍ୟବହାର କରୁଥିବା ନେଇ ବିଗ ବି ହାଇକୋର୍ଟରେ ଏକ ମାମଲା ଦାଖଲ କରିଥିଲେ । ଏନେଇ ଆଜି ରାୟ ଶୁଣାଇଛନ୍ତି ହାଇକୋର୍ଟ । ଯେଉଁମାନେ ଅଭିନେତାଙ୍କ ବ୍ୟକ୍ତିଗତ ଅଧିକାର କ୍ଷୁର୍ଣ୍ଣ କରୁଛନ୍ତି ସେମାନଙ୍କ ବିରୋଧରେ କଠୋର କାର୍ଯ୍ୟାନୁଷ୍ଠାନ ଗ୍ରହଣ କରାଯିବ ବୋଲି କୋର୍ଟ କହିଛନ୍ତି ।
Bollywood legend & Veteran Actor Amitabh Bachchan filed a suit in Delhi High Court seeking protection of his personality rights. Eminent lawyer Harish Salve appearing for him. The matter is underway before Justice Navin Chawla.
କଣ ଥିଲା ବିଗ୍ ବିଙ୍କ ଅଭିଯୋଗ ?
ଦିଲ୍ଲୀ ହାଇକୋର୍ଟରେ ଦାଖଲ ହୋଇଥିବା ଏକ ପିଟିସନରେ ଅମିତାଭ ବଚ୍ଚନ କହିଥିଲେ,"ଅନେକ କମ୍ପାନୀ ତାଙ୍କ ନାମ, ସ୍ୱର ଏବଂ ଭାବମୂର୍ତ୍ତିର ଅପବ୍ୟବହାର କରୁଛନ୍ତି । ବିଗତ କିଛି ଦିନ ଧରି ଏସବୁ ଜାରି ରହିଛି । ମୁ ମୋର ବ୍ୟକ୍ତିତ୍ବକୁ ମୋର ବିନା ଅନୁମତିରେ କେହି ବ୍ୟବହାର କରନ୍ତୁ ତାହା ଚାହୁଁନାହିଁ । ଏନେଇ କିଛି ନିୟମ ରହିବା ଆବଶ୍ୟକ ।"
ଆଜି(ଶୁକ୍ରବାର) ଦିଲ୍ଲୀ ହାଇକୋର୍ଟ ଏହି ମାମଲାର ଶୁଣାଣି କରି ଅମିତାଭଙ୍କ ସପକ୍ଷରେ ରାୟ ଶୁଣାଇଛନ୍ତି । ଜଷ୍ଟିସ୍ ଚାଓ୍ବଲା କର୍ତ୍ତୃପକ୍ଷ ଏବଂ ଟେଲିକମ୍ ସେବା ଯୋଗାଣକାରୀଙ୍କୁ ସଂସ୍ଥାକୁ ମଧ୍ୟ ନିର୍ଦ୍ଦେଶ ଦେଇଛନ୍ତି । ଅମିତାଭ ବଚ୍ଚନଙ୍କ ନାମ, ଫଟୋ ଏବଂ ତାଙ୍କ ବ୍ୟକ୍ତିତ୍ୱକୁ ବିନା ଅନୁମତିରେ ବ୍ୟବହାର କରୁଥିବା ପୋଷ୍ଟକୁ ତୁରନ୍ତ ହଟାଇବାକୁ ନିର୍ଦ୍ଦେଶ ଦେଇଛନ୍ତି କୋର୍ଟ । ନିୟମର ଅବମାନନା କରାଗଲେ ଦୃଢ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ ବୋଲି ଚେତାବନୀ ଦିଆଯାଇଛି ।
କଣ ରହିଥିଲା ମାମଲା ?
କିଛି କମ୍ପାନୀ ଅମିତାଭ ବଚ୍ଚନଙ୍କ ନାମ, ଫଟୋ, ସ୍ୱର ଏବଂ ତାଙ୍କ ବ୍ୟକ୍ତିତ୍ୱକୁ ନିଜ ସ୍ୱାର୍ଥ ପାଇଁ ଅନୁମତି ବିନା ବ୍ୟବହାର କରୁଛନ୍ତି । ତାଙ୍କ ଆବେଦନରେ ଏହାକୁ ବିରୋଧ କରି ଅଭିନେତା ଏହାକୁ ଭୁଲ ବୋଲି କହିଛନ୍ତି । ଏଭଳି କାର୍ଯ୍ୟକଳାପ ଉପରେ ତୁରନ୍ତ ପ୍ରତିବନ୍ଧକ ଲଗାଇବାକୁ ବିଗ୍ ବି ଦାବି କରିଛନ୍ତି । ସୋସିଆଲ ମିଡିଆରେ ବିଗ୍ ବିଙ୍କ ନାମରେ ଏକ ଲଟେରୀ ବିଜ୍ଞାପନ ମଧ୍ୟ ଚାଲିଛି । କେବଳ ଏତିକି ନୁହେଁ ଏହି ବିଜ୍ଞାପନରେ ବିଗ୍ ବିଙ୍କ ଫଟୋ ମଧ୍ୟ ବ୍ୟବହାର କରାଯାଉଛି । ଏହା ସହିତ ଅମିତାଭ ବଚ୍ଚନଙ୍କ ଲୋକପ୍ରିୟତା ସୋ କୌନ ବନେଗା କୋରଡପତିର ଲଗୋ ମଧ୍ୟ ବ୍ୟବହାର ହୋଇଥିବା ଅଭିଯୋଗ ହୋଇଛି। ବିନା ଅନୁମତିରେ ଏସବୁ ହୋଇଥିବାରୁ ଏନେଇ ଅମିତାଭ ଦିଲ୍ଲୀ ହାଇକୋର୍ଟଙ୍କ ଦ୍ବାରସ୍ଥ ହୋଇଥିଲେ ।
